stanford-oval/wikipedia huggingface dataset:
Blandina

| Pyhä Blandina |
| --- | --- |
 Blandinan marttyyrikuolema
Henkilötiedot
Syntynyt: n. 162 Lyon
Kuollut: 177 Lyon
Pyhä Blandina (ransk. Blandine de Lyon, n. 162–177 jaa.) oli gallialainen kristitty marttyyri, joka surmattiin  Lugdunumissa Marcus Aureliuksen vainoissa vuonna 177. Pyhimystä muistetaan katolisessa kirkossa, ortodoksisessa kirkossa, idän katolisissa kirkoissa ja anglikaanisessa kirkossa. Hänen muistopäivänsä on 2. kesäkuuta.
Lähes kaikki Blandinaa koskeva tieto on peräisin Lugdunumin seurakunnasta Anatoliaan lähetetyistä kirjeistä. Blandina oli orja, joka otettiin vangiksi kristittyjen vainojen yhteydessä 15-vuotiaana. Blandina otettiin kiinni hänen "emäntänsä" kanssa, joka pelkäsi ettei hän selviäisi kidutuksesta. Vankeudessa häntä nimittäin kidutettuun monella eri tavalla ja raa-asti. Vankeudessa Blandina kuitenkin puolusti omaa uskoaan sanomalla: "Minä olen kristitty, eikä meidän keskuudessamme tehdä mitään alhaista." Tämä oli vastaus roomalaisten esittämiin syytöksiin kristittyjen kannibalismista.
Blandina oli yksi monista Lugdunumin marttyyreistä. Tarinan mukaan hänet vietiin kidutuksen jälkeen amfiteatterille, jossa hänet sidottiin seipääseen ja jätettiin villieläinten syötäväksi. Eläimet eivät kuitenkaan koskeneet häneen, jolloin roomalaiset veivät hänet takaisin vankeuteen. Muutaman päivän jälkeen roomalaiset veivät hänet amfiteatterille katsomaan kaupungin muiden kristittyjen kiduttamista. Tämän jälkeen Blandina ruoskittiin, poltettiin tulikuumalla ritilällä, suljettiin verkon sisään ja heitettiin villihärän viskottavaksi. Lopulta hänen kurkkunsa leikattiin auki tikarilla.
Ardan aikajana

Arda on J. R. R. Tolkienin keksimä fantasiamaailma. Sen kuuluisin maanosa on Keski-Maa, jonne sijoittuvat kirjojen Silmarillion, Taru sormusten herrasta, Keskeneräisten tarujen kirja ja Hobitti eli sinne ja takaisin tapahtumat.
Ennen Eän luomista

Eru Ilúvatar luo Ajattomat Salit ja henget nimeltä ainur.
Ainur kehittävät Eru Ilúvatarin sävelaiheista Ainulindalën, Ainurin Soiton; Melkor yrittää turmella kappaleen.
Eru luo Ainurin Soiton pohjalta Ardan (maailman), Eän, ja asettaa Salaisen Tulen sen keskelle.
Ardan luonti

— 1900 vuotta
1 –  Moni Ainur laskeutuu Ardaan ja heistä tulee valar ja maiar; Ardan muotoilu jatkuu; Varda luo vanhemmat tähdet.
Ensimmäinen sota: Melkor hyökkää; Ardan symmetria on sopiva.
1500 –  Tulkas saapuu, viimeinen valar lähtee Ardasta.
Valojen vuodet

— 1600 vuotta
1900 –  Kahden Valon, Illuinin ja Ormalin, luonti.
Valar määräävät Ardaa.
Ardan kevät: ensimmäiset metsät kasvavat, ja eläimet heräävät.
Melkor palaa salassa ja rakentaa Utumnon ja Angbandin.
Kapinalliset maiar ja "demonit" menevät Ardaan Melkorin asialla.
Melkor ja hänen seuraajansa tuhoavat Kaksi Valoa ja Almarenin saaren; Ardan kevät loppuu.
3500 – Melkor hallitsee Keski-Maata; Valinor löydetään; Valinorin Kaksi Puuta luodaan
Puiden vuodet

— 1050 vuotta
Aulë luo Kääpiöt; Yavanna luo Entit.
Varda kerää valoa valarin Puista tähtiä varten.
Melian ja muut maiar menevät Keski-Maahan, Melian asuu Nan Elmothissa, Beleriandissa
4550 –  Varda saa tähdet valmiiksi.
Neljäs Aika

— Pituus epävarma
Gondorin laskun mukaan, Neljäs Aika alkoi maaliskuun 25. päivä Kolmatta Aikaa.
6 – Peregrin Tuk meni naimisiin.
Päivä epävarma – Aelfwinin, Éomerin ja Lothirielin pojan syntymä.
Päivä epävarma – Elboronin, Faramirin ja Éowynin pojan syntymä.
13 – Peregrin Tukista tulee Konnun Thain.
43 – Eldarionin, Aragornin ja Arwenin pojan syntymä.
61 – Samvais Gamgi lähtee Keski-Maasta.
63 – Meriadoc Rankkibuk, ikä 102 vuotta, ja Pippin lähtevät Gondoriin; Éomerin kuolema, ikä 93 vuotta.
82 – Faramirin kuolema, ikä 120 vuotta.
120 – Aragornin kuolema, 210 vuoden iässä ja 122 vuotta hallittuaan. Legendan mukaan Aragornin kuoleman jälkeen Legolas rakentaa harmaan laivan Ithilienissä ja purjehtii Meren yli Gimli mukanaan. Kun tuo laiva oli mennyt, oli viimeinenkin Sormuksen Ritari lähtenyt Keski-Maasta. Kerrotaan myös, että Meriadocin ja Peregrinin leposijat olivat suuren kuninkaan leposijan kummallakin puolen. Eldarion nousee Minas Tirithin valtaistuimelle 77-vuotiaana.
121 – Arwenin kuolema, ikä 2901 vuotta.
Taistelut > Ensimmäinen Aika

Vuosi 1 – Dagor-nuin-Giliath, Taistelu Tähtien alla.
75 – Dagor Aglareb, Loistava Taistelu.
455 – Dagor Bragollach, Äkkiliekin Taistelu, mikä lopettaa Angbandin piirityksen.
473 – Nírnaeth Arnoediad, Lukemattomien Kyynelten Taistelu.
583 – Vihan Sota.
Taistelut > Toinen Aika

3434 – Dagorladin taistelu
3434-3441 – Barad-dûrin piiritys
Taistelut > Kolmas Aika

2 – Kurjenmiekkakenttien Taistelu.
1447 – Eruin Taistelu.
1975 – Fornostin Taistelu.
2509 – Celebrantin Kenttien Taistelu.
2793-2799 - Kääpiöiden ja örkkien sota
2799 - Azanulbizarin taistelu.
2941 – Viiden Armeijan Taistelu.
3018-3019 – Sormuksen Sota
3019 – Ämyrilinnan Taistelu.
3019 – Pellenorin Kenttien Taistelu.
3019 – Mustan portin taistelu.
Taistelut > Maailman Loppu

Viimeinen Taistelu. Morgothin paluu.
Muita aikajanoja

Luettelo ihmisten hallitsijoista Keski-Maan historiassa
Blue Horizon

| Blue Horizon |
| --- | --- |
Perustettu:  1966
Lakkautettu:  1971
Perustajat:  Neil Slaven Mike Vernon
Tilanne:  lakkautettu
Tyylilajit:  blues
Kotimaa:  Yhdistynyt kuningaskunta
Infobox OKNimi-testi OK: 
Blue Horizon oli brittiläinen bluesmusiikkiin keskittynyt itsenäinen levy-yhtiö, joka perustettiin vuonna 1966. Levy-yhtiö käynnisti menestyneen brittiläis-yhdysvaltalaisen yhtyeen Fleetwood Macin uran. Blue Horizon oli olemassa vain viiden vuoden ajan.
Bon Phan

| Bon "John" Phan |
| --- | --- |
 Bon Phan vuoden 2008 WSOP:ssa
Henkilötiedot
Kansalaisuus:   Yhdysvallat
Pokerinpelaaja
Sponsori:  Martins poker
WSOP-voitot:  2
WSOP-rahasijat:  16
WPT-voitot:  1
EPT-voitot:  0
Turnausansiot (USD):  5 390 017
Päivitetty:  27. tammikuuta 2010
Bon "John" Phan (s. 10. lokakuuta 1974 Đà Nẵng, Vietnam) on vietnamilaissyntyinen yhdysvaltalainen pokeriammattilainen. Hänen lempinimensä on "The Razor". Turnauspokeriin erikoistuneella Phanilla on kaksi World Series of Poker -ranneketta ja yksi World Poker Tour -voitto.
Ensimmäisen World Series of Poker -voittonsa Phan saavutti vuonna 2008 3 000 dollarin no limit -turnauksessa. Ykköspalkinto oli 434 789 dollaria. Vain viikkoa myöhemmin hän voitti toisen rannekkeensa 2500 dollarin 2-7 triple draw lowball -turnauksesta ansaiten 151 911. WSOP:n aikana pelatussa WPT:n Bellagio Cupissa hän oli finaalipöydässä sijoittuen viidenneksi. Elokuussa 2008 Phan oli neljännen kerran WPT:n finaalipöydässä. Nyt Phan saavutti Legends of Poker -turnauksen voiton ja uransa suurimman voittosumman, 1 091 428 dollaria.
Phan on ollut myös kaksi kertaa toinen WSOP:n no limit hold'em -turnauksissa: vuonna 2006 1 000 dollarin sisäänoston (ansaitsi kakkostilastaan 289 389 dollaria) ja 2007 2 500 dollarin sisäänoston (330 846 dollaria) turnauksissa. Turnauksien voittajina olivat Jon Friedberg ja Francois Safieddine.
Phanin uran rahakkain saavutus oli pitkään World Poker Tourin kolmannen tuotantokauden mestaruusturnauksen neljäs tila. Tuan Len voittamassa kisassa hän ansaitsi 518 920 dollaria. Phan on voittanut useita merkittäviä hold'em-turnauksia kuten Festa al Lago II:n 3 000 dollarin sisäänoston turnauksen heinäkuussa 2004 (voittosumma 189 900 dollaria), L.A. Poker Classicin 2 425 dollarin turnauksen helmikuussa 2005 (300 578 dollaria) ja Ultimate Poker Challengen 5 000 dollarin turnauksen heinäkuussa 2005 (47 000 dollaria).
Phan valittiin CardPlayer-lehden vuoden pelaajaksi 2008.
Tammikuuta 2010 Phanin pokeriuran turnausansiot ylittivät 5,3 miljoonaa dollaria.
Aiheesta muualla

Viralliset kotisivut (Arkistoitu – Internet Archive)
Bon Phan Myspacessa (englanniksi)
Bon Phan The Hendon Mob Poker Databasessa (englanniksi)
Blue Is the Colour

| ”Blue Is the Colour” Chelsea FC |
| --- | --- | --- |

Alankomaiden painoksen kansikuva
Singlen tiedot
 Julkaistu: 26. helmikuuta 1972
 Tuottaja(t): Larry Page
 Kesto: 02.21
 Levy-yhtiö: Penny Farthing Records
Blue Is the Colour on jalkapallolaulu, joka yhdistetään vahvimmin Chelsea-jalkapalloseuraan.
Kappale äänitettiin 1970-luvun alussa, jolloin Chelsean liigajoukkue lauloi kappaleen. Kappaleen teolla joukkue juhli pääsyä vuoden 1972 liigacupiin. Single oli parhaimmillaan maan musiikkilistoilla viidentenä alkuvuonna 1972.
Myös muut joukkueet ovat tehneet kappaleeseen perustuvia kannatuslauluja. Muun muassa HJK on levyttänyt laulun ”Hoo-jii-koo”, joka on käännösversio ”Blue Is the Colour” -kappaleesta.
Baoulé

Baoulé voi tarkoittaa seuraavia:
Baoulé, Bakoyen sivujoki Malissa
Baoulé, Banin alkujoki Norsunluurannikolla ja Malissa
Baoulén kieli, Norsunluurannikolla puhuttava kieli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Baoulé”, voi hakea sivunnimihaulla, laajalla sivunnimihaulla tai tekstihaulla.
Bala Hisar (Kabul)

| Bala Hisar |
| --- | --- |

Sijainti:  Kabul  Afganistan
Koordinaatit:  34°30′20″N, 69°11′30″E
Rakennustyyppi:  linnoitus
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Bala Hisar eli suomeksi "korkea linnoitus" on suuri ja vanha linnoitusalue Afganistanin pääkaupunki Kabulissa. Aina 1800-luvulle saakka se oli Kabulin hallitsijoiden tai kuvernöörien tukikohta.
Linnoitus

Bala Hisarin linnoitus sijaitsee Afganistanin pääkaupunki Kabulissa Šer Darvaza -vuoren koillisrinteellä. Bini Bala Hisar on persiaa ja tarkoittaa suomeksi "korkeaa linnoitusta". Nimi on suhteellisen yleinen ja samannimisiä linnoituksia on myös muualla. Linnoitus kattaa suuren alueen, joka voidaan jakaa ylä- ja alalinnoitukseen, sekä linnoituksen sitadelliin. Linnoituksen nykypäiviin saakka säilyneet ulkomuurit ovat pääsoin peräisin 1700-luvulta. Aikanaan niiden ulkopuolella oli nykyisin kuivunut vallihauta. Ulko- ja sisämuureilla on bastioneja.
Historia

Nykyisen Bala Hisarin paikalta on löydetty esimerkiksi akhaimenidienja indokreikkalaisten , minkä perusteella paikalla on saattanut olla asutusta jo 500-luvulta eaa. Myöhempiä jäännöksiä on esimerkiksi kušanojen ja suurmogulien kausilta. Bala Hisar oli 1800-luvulle saakka Kabulin hallinnollinen keskus ja paikallisen hallitsijan tai kuvernöörin tukikohta. Timur Lenkin ja Baburin sanotaan asuneen linnoituksen tiloissa. Suurmogulien hallitsijat laajensivat vanhemman linnoituksen aluetta. Jahangir rakennutti palatseja ja puutarhan, kun taas Aurangzeb rakennutti moskeijan.
Dorrani-valtakunnan kaudella vuodesta 1773 lähtien paikalla olleita suurmogulien rakennuksia purettiin ja linnoituksen alaosiin rakennettiin uusia rakennuksia.Linnoituksen länsi- ja itäosissa arvioitiin 1830-luvulla olleen noin 1 000 kauppaa, parakkeja, talleja, paraatikenttä ja hallinnollisia rakennuksia. Paikalla oli myös armenialainen kaupunginosa ja kirkko. Timur Šahin kaudella ylälinnoitusta käytettiin vankilana.
Toisen afgaanisodan aikana syyskuussa 1879 Kabulissa syttyi brittien vastainen kapina, jonka aikana Bala Hisarille asettunut Muhammad Jaqub Khanin brittiläinen neuvonantaja Louis Cavagnari surmattiin. Britit vastasivat lähettämällä Kabuliin kenraali Frederick Robertsin johtamia joukkoja. 16. lokakuuta 1879 linnoituksella ollut asevarasto räjähti surmaten joitakin brittien gurkha-sotilaita hja yhden brittiupseerin. Roberts määräsi monet linnoituksella olleista rakennuksista purettavaksi, niiden joukossa esimerkiksi basaareja, suurmogulien ja Dorranien kautisia rakennuksia ja armenialainen kirkko.
Bala Hisar oli myöhemmin raunioina aina 1900-luvun puolelle saakka. Viimein sen korjaustyöt aloitti kuningas Muhammad Nadir Šah 1930-luvulla. Vuodesta 1939 linnoituksella toimi sotilasopisto ja varuskunta. 5. elokuuta 1979 linnoituksen varuskunnalla syttyi Afganistanin kommunistisen Khalq-hallinnon vastainen kapina, jonka kukistamiseen käytettiin esimerkiksi taisteluhelikoptereja ja tykistön keskityksiä. Myöhemmin linnoitus säilyi hallinnon käsissä ja kukistui vasta muun Kabulin kukistumisen yhteydessä. Myöhemmin linnoitus oli Abd al-Rašid Dostumin ja Burhan al-Din Rabbanin joukkojen tukikohta. Heidät karkotti lopulta taliban.
Linnoitusta valokvuassa vuodelta 1879.
Linnoituksen muureja.
Bala Hisarilla Afganistanin emiiriksi kruunattu Šudža Šah Dorrani vuonna 1839. Teos vuodelta 1848.
Romuttunut MT-LB Bala Hisarin huipulla.
Baozi

Baozi
Baozi on kiinalainen höyrytetty ja täytetty, leivän tai pullan tapainen ruokalaji. Ulkonäöllisesti se muistuttaa perinteistä kiinalaista mantouta. Se voidaan täyttää lihalla ja/tai vihanneksilla, ja se voidaan syödä millä aterialla tahansa.
Legendan mukaan baozi oli strategikko Zhuge Liangin kehittämä.
Baotingin liden ja miaojen autonominen piirikunta

| Baoting (kiin>  保亭黎族苗族自治县, Bǎotíng Lízú Miáozú zìzhìxiàn) |
| --- | --- |

 Baotingin sijainti Hainanin maakunnassa.
 Koordinaatit: 18°39′0″N, 109°40′0″E 
Valtio:  Kiina
Maakunta:  Hainan
Hallinto:  
 – Hallinnon tyyppi:  autonominen piirikunta
Pinta-ala:  
 – Kokonaispinta-ala:  1 161 km²
Väkiluku (2020):  156 108
 – Väestötiheys:  134 as./km²
Aikavyöhyke:  UTC+8
Postinumero:  572300
Suuntanumero(t):  0898
Rekisterikilpi:  琼D
 
 baoting.hainan.gov.cn 
Infobox OKVirheellinen NIMI-arvo: 
Baotingin liden ja miaojen autonominen piirikunta (yksink.: 保亭黎族苗族自治县; perint.: 保亭黎族苗族自治縣; pinyin: Bǎotíng Lízú Miáozú zìzhìxiàn; Pe̍h-ōe-jī: Pó-têng Lê-cho̍k Biâu-cho̍k chū-tī-koān) on liden ja miaojen autonominen piirikunta Etelä-Kiinan Hainanin maakunnan eteläosassa. Sen väkiluku vuoden 2020 väestönlaskennassa oli 156 108, ja sen pinta-ala on 1161 km2.
Baoting on jaettu yhdeksään kuntatason alueeseen, joista kuusi on suurkuntia ja kolme on maalaiskuntia:
Suurkunnat:
Baocheng (保城镇)
Shenling (什玲镇)
Jiamao (加茂镇)
Xiangshui (响水镇)
Xinzheng (新政镇)
Sandao (三道镇)
Maalaiskunta:
Liugong (六弓乡)
Nanlin (南林乡)
Hemao (毛感乡)
Bobby Shriver

Bobby Shriver
Robert Sargent ”Bobby” Shriver III (s. 28. huhtikuuta 1954 Chicago) on yhdysvaltalainen aktivisti, lakimies ja toimittaja. Hän toimi kalifornialaisen Santa Monican kaupungin pormestarina vuonna 2010. Uskonnoltaan hän on katolinen.
Perhe

Shriverin isä on Sargent Shriver ja hänen äitinsä on Kennedy-sukua, Eunice Kennedy Shriver. Bobbylla on neljä sisarusta, joista yksi on Arnold Schwarzeneggerin vaimo Maria Shriver.
Bobby Shriver on naimisissa Malissa Feruzzin kanssa. Hänellä on kaksi tytärtä.
Elämä

Shriver on toiminut lakimiehenä, toimittajana sekä myös elokuvatuottajana. Viimeksi mainitussa roolissa hän on tuottanut muun muassa vuoden 1994 elokuvan Tosi valheita sekä televisioelokuvan Piinaava pako (1998).[lähde? ]
Vuonna 2002 Bobby Shriver perusti yhdessä U2-rockyhtyeen keulahahmon Bonon ja Jubilee 2000-liikkeen aktivistien kanssa yleishyödyllisen DATA-järjestön Afrikan ongelmia poistamaan. DATAn tavoite oli toimia muun muassa luomalla tasa-arvoa ja oikeutta esimerkiksi velkojen anteeksiannolla.
Vuonna 2006 Bobby Shriver ja Bono perustivat liiketoimintamalli PRODUCT (RED)in taistelemaan Afrikan AIDS-epidemiaa vastaan. PRODUCT (RED)in tuotteiden tuotosta 50 prosenttia menee Afrikan AIDS-lääkkeiden toimittamisen kustantamiseen.
Baotian BT49QT-7

| Baotian BT49QT-7 |
| --- | --- |

Historia
Valmistaja:  Baotian
Valmistusmaa:  Kiina
Yleiset tiedot
Pituus:  1910 mm
Leveys:  755 mm
Korkeus:  1045 mm
Kuivapaino:  95 kg
Jarrut:  levy/rumpu
Moottori
Moottori:  4-tahti 2,6 kW ( hv)
Kuutiotilavuus:  52,6
Vaihteet:  variaattori
Polttoainesäiliö:  4,5 l
Huippunopeus:  rajoitettu 45 km/h
Baotian BT49QT-7 on kiinalaisen Baotianin valmistama nelitahtisella moottorilla varustettu moposkootterimalli. Moottori on Kiinassa lisenssillä valmistettu GY6 52,6cc. Renkaina skootterissa on käytetty aluksi Suomeen tuoduissa malleissa kymmenentuumaista takarengasta vuoteen 2005 saakka eturenkaan ollessa 12-tuumainen. Vanteet ovat alumiinivalua. Itse alkuperäiset renkaat ovat kiinalaisvalmisteiset ja melko liukkaat suuren muovipitoisuutensa vuoksi. Alkaen vuoden 2007 mallista  myös takarenkaaksi vaihtui kaksitoistatuumainen. Takapyörän rumpujarru korvaantui levyjarrulla vuoden 2007 mallin myötä. 
Vuosimallista 2008 alkaen Suomen maahantuojat yleisesti palasivat takaisin mekaaniseen jarruun takapyörässä, poikkeuksena Solifer.
Moposkootterin tieliikennelain mukainen rakenteellinen enimmäisnopeus on Suomessa 45 km/h ja tässä mallissa enimmäisnopeutta on rajoitettu versiosta riippuen joko mekaanisesti tai elektronisesti.
Ajovalona toimii maahantuojasta riippuen joko yksi hehkulankapolttimoinen umpio tai kaksi halogeenipolttimoin varustettua umpiota.
Baotian BT49QT-7:ää myydään tai on myyty  mm Baotian ja Fude Sport sekä Solifer-nimisinä.
Kestotesteissä Baotian on osoittautunut oikein huollettuna kestäväksi, vaikka laatu saattaa vaihdella.
Ayub Ogada

Ayub Ogada (alun perin Job Seda; 1956 Mombasa – 1. helmikuuta 2019 Nyahera, Kisumun piirikunta) oli kenialainen laulaja-lauluntekijä, lyyran kaltaisen nyatitin soittaja ja näyttelijä.
Ogada polveutui läntisen Kenian luokansoista. Hän lähti 6-vuotiaana vanhempiensa mukana Chicagoon, jossa perheen isä opiskeli lääketiedettä. Keniaan palattuaan Ogada alkoi työskennellä sekä perinteisen että modernin musiikin parissa. 1970-luvulla hän kuului Black Savage -yhtyeeseen, ja vuonna 1979 hän perusti yhdysvaltalaisen Alan Donovanin kanssa African Heritage Bandin. Ogada levytti African Heritage Bandissa albumit Niko Saikini ja Handas. Hän pääsi myös kiertämään Euroopassa ja tekemään esiintymisiä elokuvissa, joihin kuuluivat Minun Afrikkani ja The Kitchen Toto.
Vuonna 1986 Ogada muutti Lontooseen. Hän esiintyi vuonna 1988 WOMAD-tapahtumassa Cornwallissa, herätti Real World Recordsin mielenkiinnon ja levytti sen artistin albumina En Mana Kuoyo (1993). Albumin kappaleita on käytetty sellaisissa elokuvissa kuin Unelma Afrikasta (2000), Uskollinen puutarhuri (2005), Samsara (2011) ja The Good Lie (2014). Vuonna 2005 Ogada esiintyi Eden Projectin Live 8 -tapahtumassa.
Aiheesta muualla

Ayub Ogada Internet Movie Databasessa. (englanniksi)
Benin kesäolympialaisissa 1988

Benin osallistui Soulin kesäolympialaisiin vuonna 1988 joukkueella, johon kuului seitsemän urheilijaa. He osallistuivat judoon ja yleisurheiluun. Maan lipunkantajana avajaisissa toimi judoka Félicite Bada. Kyseessä oli maan neljäs esiintyminen olympialaisissa, eikä se saavuttanut mitaleita.
Joukkue > Judo

Daniel Dohou Dossou - Miesten kevytsarja
Joukkue > Yleisurheilu

Issa Alassane-Ousséni - Miesten 100 ja 200 metrin juoksut, 4x100 metrin viesti
José de Souza - Miesten 110 metrin aitajuoksu
Fortune Ogouchi - Miesten 4x100 metrin viesti
Dossou Vignissy - Miesten 4x100 metrin viesti
Patrice Mahoulikponto - Miesten 4x100 metrin viesti
Félicite Bada - Naisten 100 ja 200 metrin juoksut
Bobby Tarantino

| Bobby Tarantino Logic |
| --- | --- | --- |

Mixtapen tiedot
 Äänitetty : 2015–2016
 Julkaistu: 1. heinäkuuta 2016
 Tuottaja(t): 6ix ja Logic
 Tyylilaji: hip hop
 Kesto: 32.24
 Levy-yhtiö: Def Jam
Listasijoitukset
  Yhdysvallat 12. 
Logicin muut julkaisut
| The Incredible True Story 2015 | Bobby Tarantino 2016 | Everybody 2017 |
Singlet albumilta Bobby Tarantino
 ”Flexecution” Julkaistu: 14. kesäkuuta 2016  ”Wrist” Julkaistu: 24. kesäkuuta 2016
Bobby Tarantino on amerikkalaisen räppärin Logicin viides mixtape, joka julkaistiin 1. heinäkuuta 2016 Def Jamin kautta.  Logic suuntasi mixtapen erityisesti faneille
Kappaleet

Illuminatro – 0.48
Flexecution – 3.38
The Jam – 3.58
Slave II – 3.16
Wrist – 3.25  (mukana Pusha T)
Super Mario World – 2.57
Studio Ambience at Night: Malibu – 0.56
44 Bars – 3.02
Slave – 2.59
Deeper than Money – 4.17
Arvostelut

The Needle Drop (5/10)
Sputnikmusic
Appenzell Innerrhoden

| Appenzell Innerrhoden Land Appenzell der inneren Rhoden |
| --- | --- |
 Alpstein, Säntisvuori
 Vaakuna
 Kantonin sijainti Sveitsissä
 Koordinaatit: 47°20′N, 9°26′E 
Valtio:   Sveitsi
Kuntia:  6 (1872–)
Appenzell valaliiton jäseneksi:  1513
Appenzellin kantonin jakaantuminen:  1597
Hallinto:  
 – hallinnollinen keskus:  Appenzell
Pinta-ala:  172,39 km² (25.)
Väkiluku (31.12.2019)  (vakinaiset asukkaat):  16 128 (26.)
 – väestötiheys:  93 as./km²
Kielet:  saksa 94 % (2017)
Uskonnot:  katolisuus 73 % (2017)
BKT (2015, alustava):  1,0 mrd. Sfr (26.)
 – asukasta kohti:  62 000 Sfr (20.)
Lyhenteet:  
 – rekisterikilven tunnus:  AI
 
Kantonin internetsivut
Appenzell Innerrhoden on Sveitsin kantoni maan koillisosassa. Kantoni on asukasluvultaan maan pienin noin 16 000 asukkaallaan. Kantonin pinta-ala on 172 neliökilometriä.
Maantiede

Kantoni rajoittuu Sankt Gallenin ja Appenzell Ausserrhodenin kantoneihin. Kantonin korkein kohta on Säntisvuori (2 502 m mpy.) Appenzellin kantonien rajalla, alueen lounaisnurkassa.
Historia

Appenzell Innerrhodenin kantoni syntyi vuonna 1597, kun Appenzellin kantoni jakaantui uskonnollisista syistä kahtia katoliseen Land Appenzell der inneren Rhodeniin (nykyisin Appenzell Innerrhoden) ja protestanttiseen Land Appenzell der äussern Rhodeniin (nykyisin Appenzell Ausserrhoden).
Appenzell Innerrhodenin naiset saivat vuonna 1990, viimeisenä Sveitsissä, äänioikeuden kantonitasolla, kun liittovaltion tuomioistuin tulkitsi paikallisen lainsäädännön perustuslain vastaiseksi.
Hallinto

Appenzell Innerrhoden jakaantuu kuuteen hallintoalueeseen (saks. Bezirk). Hallintoalueen toiminta vastaa paljolti muualla Sveitsissä kuntien toimintaa, joten hallintoalueet rinnastetaan usein kuntiin. Appenzell Innerrhodenin hallintoalueiden asukasluvut ja pinta-alat ovat seuraavat:
| Kunta (Bezirk) | Asukasluku  31> 12.2019 | Pinta-ala  km² |
| --- | --- | --- |
| Appenzell | 5 778 | 16,88 |
| Gonten | 1 445 | 24,76 |
| Rüte | 3 692 | 40,77 |
| Schlatt-Haslen | 1 140 | 17,89 |
| Schwende | 2 184 | 57,48 |
| Oberegg | 1 889 | 14,61 |
| Yhteensä |  16 128  | 172,39 |
Kantonin keskuspaikka on Appenzell.
Kantonin vakituisista asukkaista 11 prosenttia on ulkomaalaisia. Osuus on maan pienin.
Hallinto > Kansankokous

Kantonin ylin päättävä elin on kansankokous (saks. Landsgemeinde), joka kokoontuu vuosittain Appenzellin kaupungin keskusaukiolle (saks. Landsgemeindeplatz). Kokoukseen on osallistumisoikeus kaikilla 18 vuotta täyttäneillä kantonissa asuvilla Sveitsin kansalaisilla. Heitä on noin 13 000 henkilöä. Kansankokouksessa valitaan tärkeimmät virkamiehet, muun muassa kantonin oikeusistuimen jäsenet, sekä tehdään kantonin tärkeimmät talouspäätökset.
Talous

Maataloudella on vahvat perinteet Appenzellin kantoneissa: kantonin maa-alasta yli puolet oli vuonna 2014 maatalouskäytössä ja työpaikoista 12 prosenttia alkutuotannossa..
Appenzeller-juusto on peräisin Appenzellin alueelta. Appenzell on myös perinteistä tekstiilintuotantoaluetta, etenkin pellavaa tuotettiin 1500-luvulta aina 1920-luvulle asti.
Liikenne

Suuret liikenneväylät (moottoritie A1 pohjoisessa ja A13 idässä sekä päärautatiet) ohittavat kantonin, mutta pienten etäisyyksien ansiosta liikenneyhteydet ovat hyvät. Appenzeller Bahnen AG on alueellinen rautatieyhtiö.
Aiheesta muualla

Kuvia tai muita tiedostoja aiheesta Appenzell Innerrhoden Wikimedia Commonsissa
Appenzell Innerrhodenin hallintoalueet eli kunnat.